R A T I 0. 165 



est, non solum excitari a rebus extra corpus positis, sed saepe etiam ab 

 intus in corpore latentibus; quod vel somnia probare putamus. Quid 

 dicam tandem de motu subtili, qui in cerebro comes vel origo esse videtur 

 cogitationum nostrarum et voluntatis actionis et animi motuum? Non 

 dicam de his quidquam, quum res physice sumta sit incognita et id unum 

 tantum verosimile sit, motum materiae harum action um et affectuum 

 psyches esse vel sequelam, vel causam, forte etiam pro diversa conditione 

 utramque. 



En! A. A. humanissimi! brevem exhibui conspectum motuum materiae 

 et formae, qui in animantibus fiunt. Intellexistis , spero, quam compositum 

 sit phaenomenon, quod una vocula vivere vocamus, quam sint numquam 

 non in eo motus longe diversissimi. Hae autem mutationes et motus hi 

 rnultiplices nisi onines, at plerique saltern singulis temporis articulis, quo- 

 rum series vitae periodos diversas eiusque decursum totum facit, simul 

 contingunt; nee tamen horum omnium est confusio aut perturbatio in 

 ea organismi integritate, quam sanitatem vocamus, sed omnium conspiratio 

 et consensus et harmonia ! 



Quasi pagellam inspeximus magni illius operis, quod naturam appella- 

 mus. Sunt qui naturae interpretationem cum librorum explicatione conferunt. 

 Utriusque rei intelligentiae illius, quod vixi, temporis haud parvam partem 

 irnpendi, sive diligentius, sive negligentius, quod- festo hoc die non quae- 

 ritis , in his sim versatus ! In utraque re difficultates obviam venire , quis 

 negabit ? In librorum tamen interpretatione et intelligentia hominem ipsum 

 semper agnoscimus , cuius facultates nobis libros legentibus cum auctoribus 

 eos scribentibus sunt communes, ita ut talia opera nostri ingenioli modulo 

 fere censere liceat. In rerum vero naturae contemplatione librum legimus 

 non hominis manu scriptum, sed cuius quotquot loci innotescunt et 

 intelliguntur, sunt autem hi perpauci, ornnes artificium testantur 

 tantum , ut ultro auctoris huius libri admiratione abripiamur ; ambitum 

 vero operis si cogitemus, aut locorum singulorum nexum et originem, 

 ultro fateamur nos impares esse illi amplectendo et explicando. Hac in re 

 igitur naturam intelligere cupienti fere idem accidit, quod veterum scripto- 

 rum fragmenta recensenti. Nam quemadmodum hie e paucorum locorum 

 servatorum et collectorum pulchritudine universi, cuius partes sunt, operis 



